lv en lv lv lt sl eo id lv lv lt sl eo lv lv lt sl eo id lv lv lt sl eo lv lv lv lv lv lv lv lv lv lv lv lv lv lv lv lv lv lv lv lv en lv lv cs lv lv lv lv lv lv lv lv lv hbs_lat lv lv lv lv lv lv sl lv lv lv lv lv lv sl lv lv lv lv lv lv lv lv pl nl en en it lv io lv lv lv lv lv ca lv nl lv lv lt sl eo id lv lv lt sl eo es en en lv en en en en en en en en en en en en lv de
Žagarkalna velo noma piedāvā velosipēdus, kas ir piemēroti gan pieaugušajiem, gan bērniem no 10 gadu vecuma. Piedāvājumā ir 25 “Scwinn” un “Scott” velosipēdi, bet uz pasūtījumu ir iespējams dabūt arī vairāk. Esam izstrādājuši ap 10 velosipēdistu maršrutus. Tie ir dažādu grūtības pakāpju, gan īsāki un vieglāk izbraucami, tātad piemēroti ģimenēm ar bērniem, gan sarežģītāki tiem, kas ir ar lielāku sagatavotības pakāpi un ir gatavi sportiskākam maršrutam.
*Velosipēdi ir aprīkoti ar dubļu sargiem, drošības atslēgām un ērtiem sēdekļiem.
*Velosipēdi tiek iznomāti Žagarkalna kempingā. Pēc pasūtījuma pievedam velosipēdus arī citās vietās.
*Ja nepieciešams, kopā ar velosipēdu klientam tiek piedāvāti bagāžnieki, bērnu sēdeklīši un ķiveres. Iepriekš lūdzam precizēt skaitu.
*Piedāvājam izbraucienus pa Gaujas Nacionālā Parka dabas takām, arī kopā ar pavadoni (pavadonis no € 35 ). Maršrutu ilgums sākot no 1 stundas.
*Jums ir iespēja veidot arī vairāku dienu maršrutus ar nakšņošanu kempingos, piemērojot maršrutu jūsu fiziskajai sagatavotībai. Vienu dienu varat pavadīt braucot ar riteni un jau otrajā dienā laisties lejup pa Gaujas straumi ar mūsu kanoe laivām vai plostiem.
1h – 3.00 euro; Visa diena (līdz plkst. 22:00) – 10.00 euro
Rezervācijas pa tālruni +371 26170074
Garums ~ 10 km;Veicams ~ 1,5 stundā; Ceļa segums ~ 80% asfalts, 20% grants. Maršruts, lai izbaudītu mazpilsētas nomales atmosfēru. Nelielā ceļa posmā ceļš ir grumbuļains un grūti izbraucams, bet to kompensē lieliski izveidotais velosipēdistu celiņš, kurš sākas no Selekcijas ielas un izved cauri Priekuļiem. Visā ceļa garumā nav neviena kāpuma, tāpēc maršruts ir piemērots ģimenēm un vecāka gadu gājuma cilvēkiem. Priekuļos ieteicam ieturēt pusdienas vai vienkārši iedzert kafiju viesnīcas „Tigra” restorānā „Eifrata”.
Garums ~ 18 km, veicams ~ 2 stundās, ceļa segums ~ 50% meža ceļš, 25% asfalts, 25% grants
Viegli izbraucams maršruts, pateicoties gan pilsētas teritorijā izveidotajam velo celiņam,  gan arī meža ceļam ar stingru pamatu. Tos, kuriem patīk mierīgi meža ceļi, īpaši iepriecinās ceļa posms no Ērgļu klintīm caur “Pipariņiem” līdz pat kempingam “Žagarkalns”. Ja vēlaties ieturēt maltīti, iesakām iegriezties piknika vietā „Lenči”, kas atrodas distances vidū, netālu no Ērgļu klintīm. Tur ir arī iekārtotas ugunskura vietas un priecē fantastisks skats uz Gauju. Dodoties tālāk no „Lenčiem” uz Ērgļu klintīm, uzmanīgi jāseko ceļa norādēm! Meža celiņš, kurš ved tieši gar Gauju uz Ērgļu klintīm, nav izbraucams tur iebūvēto kāpņu dēļ.
Garums:~5 km; Veicams:~40 min.; Ceļa segums:~5% asfalts, 75% meža ceļš, 20% grants
Viegls, ātri izbraucams maršruts. Pirmais posms pa Mūrlejas ielu līdz Gaujas tiltam ir visgrūtākais, jo grants segums ir nelīdzens, bet tūlīt aiz tilta sākas asfaltēts ceļš, kurš pāriet viegli izbraucamā meža ceļā. Maršruts būtu piemērots nelielam izbraucienam karstā vasaras vakarā, lai rastu veldzi, kuru sniedz avota un upītes tuvums, kā arī ēnainais meža ceļš. Vasaras beigās šeit ir labas vietas ogošanai un sēņošanai.
Kempings „Žagarkalns” – Raiskums
Maršruta garums: ~ 19 km, maršruts veicams: ~ 2 stundās,ceļa segums: ~ 5% grants, 55% asfalts, 40% meža ceļš
Maršruta pirmajos kilometros, braucot pa šoseju, ceļš iet vairāk kalnup, bet nogriežoties uz Raiskumu, sākas ļoti līdzens ceļš ar kvalitatīvu asfalta segumu, kurš aizved līdz Raiskuma ezeram. Pie ezera sākas jauks meža ceļš, kurš apved apkārt ezeram. Izbraucot ārā no meža, jābrauc pa galveno ceļu, jāturas pa labi līdz nokļūstat līdz tiltiņam, kurš atrodas Raiskuma un Auciema ezeru savienojuma vietā. Tālāk šis ceļš izved uz asfaltētā ceļa, pa kuru jābrauc līdz Raiskuma veikalam. Iepretī Raiskuma veikalam ir norāde „ūdenstilpne”, kurai sekojot nokļūsiet lieliskā peldvietā. Pēc peldes iesakām ceļu turpināt pa ceļu, kurš ved tieši gar ezeru, līdz tas jūs atkal izvedīs uz lielā ceļa.
No lielā ceļa visai drīz ir jānogriežas uz meža celiņa. Pirmie 200 m ir grūti veicami, bet pēc tam kā balva seko lielisks nobrauciens apmēram 3 km garumā.
Kempings „Žagarkalns” – Gaujaslīči
Garums:~ 6 km; Maršruts veicams:~30 min.; Ceļa segums: ~  80% meža ceļš, 20% grants.
Viegls maršruts, kurš ved pa klusu meža ceļu. Pa ceļam iesakām iegriezties tēlnieku Jansonu memoriālajās mājās, kurās ir apskatāms skulptūru dārzs un unikāla, no 18. gs. sākuma saglabājusies medus klēts.
Garums:~ 15 km; Veicams:~2 stundās; Ceļa segums:~70% asfalts, 15% meža ceļš, 15% grants.
Maršruts piemērots velotūristiem, kurus interesē Cēsu kultūrvēsturiskais mantojums un pilsētas vide. Maršrutā ir iekļauts Cēsu vēsturiskais centrs, tādējādi ļaujot novērtēt 800 gadus senās pilsētas arhitektūru, parkus un tajos izvietotās skulptūras. No otras puses- sākot no Dzirnavu ielas, pilsētas ainavu nomaina lauku un meža ceļi, ļaujot izbaudīt Gaujas krasta ainavu mežonīgo skaistumu.
Vācu ordeņa Livonijas mestra rezidence, Jaunā pils un pils parks, Maija parks, sv. Jāņa baznīca, Cēsu Izstāžu nams, K. Jansona skulptūra „Cīņa ar kentauru” Maija parkā un
M. Jansona skulptūra „Gadsimtiem ejot” blakus sv.Jāņa baznīcai; K. Jansona memoriālā māja „Siļķes”, kuras pagalmā apskatāma brīvdabas skulptūru ekspozīcija.
Kempings „Žagarkalns”–Rakši- Zvārtas iezis
Garums ~ 19 km, Veicams ~ 3 stundās; Ceļa segums: 10% asfalts, 60% meža ceļš, 30% grants
Relatīvi viegli izbraucams, kopumā lēzena reljefa maršruts ar nelieliem uzkalniņiem. Viegli orientēties, jo visā ceļa garumā ir uzstādītas ceļa norādes ar veicamo km daudzumu. Pēc „Rakšiem” skaists meža ceļš, kurš brīžiem ir nedaudz grūtāk izbraucams .Šis ceļš izved uz ceļa krustojuma, kurš ved uz Zvārtas iezi. Tiem, kuri vēlas pagarināt šo maršrutu vai pat veidot divu dienu maršrutu ar nakšņošanu, iesakām atpakaļceļā no Zvārtas ieža doties uz Kārļiem(5,3 km) un nakšņot viesmīlīgajā un skaiti atjaunotajā „Kārļamuižā”.
Apskates objekti: Zvārtas iezis, lamu un alpaku ferma “Rakšos”
Garums~ 18 km; Veicams ~ 2 stundās; Ceļa segums: 50% asfalts, 20% meža ceļš, 30% grants
Viegli izbraucams, lēzena reljefa maršruts. Liela daļa jāveic pa asfaltētu ceļu. Pēc uzbraukšanas uz Pleskavas šosejas, jāseko norādei “Āraišu ezerpils”, kas atrodas ceļa kreisajā pusē. Izmantojiet iespēju atsvaidzināties, izpeldoties Āraišu ezerā! Pēc ezerpils apskates, dodoties tālāk un nobraucot apm. 1 km, gar internātskolu pagriezties pa labi. Šis ceļš jūs aizvedīs uz dzirnavām, kuras atrodas kalna galā. Plašais panorāmiskais skats ir nelielas piepūles vērts! Tālāk no dzirnavām ceļš ved uz leju. Izvēloties celiņu, kurš ved mazliet pa kreisi, drīz vien var nokļūt atpakaļ uz Pleskavas šosejas un tālāk uz Cēsu apvedceļa, savukārt celiņš pa labi jūs aizvedīs uz Āraišu baznīcu.
Apskates objekti: Āraišu ezerpils 9.gs. koka ēku rekonstrukcijas, Āraišu viduslaiku pilsdrupas un baznīca, XIX gs. vidū celtās holandiešu tipa vējdzirnavas.
Nelielam viesu skaitam ir iespēja nakšņot pie Āraišu dzirnavu saimniekiem.
Informatīvais tālrunis: +371 26266266. E-pasts: info@zagarkalns.lv
*Visa veida informācija, Skolēnu un Studentu grupu pieteikumi laivošanai
Laivu un plostu noma: +371 26170074  martins@zagarkalns.lv
*Organizētu grupu un brīvdienu grupu pieteikumi. E-pasts: grupas@zagarkalns.lv
Kafejnīca “Žagarkalns” un “Gaujas Grilbārs”: +371 29426705. E-pasts: cafe.zagarkalns@gmail.com
*Saviesīgi pasākumi, banketi un citu veidu ēdināšana
Brīvdienu namiņš ar saunu: +371 27841107
“Vimbas”, Drabešu pag., Amatas nov., LV-4140
AS SEB Banka UNLALV2X
Privātuma politika un noteikumi
Vispārēja privātuma politika LEJUPLĀDĒT ŠEIT
Videonovērošanas ar ieraksta saglabāšanu personas datu apstrādes privātuma politika LEJUPLĀDĒT ŠEIT
Privātuma politika slēpošanas trases, nomas punkta un kafejnīcas klientiem LEJUPLĀDĒT ŠEIT
Slēpošanas trases “Žagarkalns” lietošanas līguma noteikumi LEJUPLĀDĒT
Velo noma un maršruti
Velo noma un maršruti
Designed by bloom digital
SIA “Žagarkalns” un trešās puses izmanto šīs lapas darbībai uzstādījumi sīkdatnes un mārketinga sīkdatnes. Lai pārvaldītu vai atspējotu sīkdatnes, savā interneta pārlūkā klikšķini uz "Sīkdatņu iestatījumi" vai sīkāku informāciju par sīkdatnēm iegūsti noklikšķinot uz Sīkdatņu deklarācija. Sīkdatņu iestatījumiPiekrist
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.